CELEX: 31990R2133
Language: el
Date: 1990-07-25 00:00:00
Title: Κανονισμός (ΕΟΚ) αριθ. 2133/90 της Επιτροπής της 25ης Ιουλίου 1990 για τον καθορισμό των τιμών βάσει της αγοράς των μήλων κατά συνέπεια της νομισματικής επανευθυγράμμισης της 5ης Ιανουαρίου 1990

Avis juridique important

|

31990R2133

Κανονισμός (ΕΟΚ) αριθ. 2133/90 της Επιτροπής της 25ης Ιουλίου 1990 για τον καθορισμό των τιμών βάσει της αγοράς των μήλων κατά συνέπεια της νομισματικής επανευθυγράμμισης της 5ης Ιανουαρίου 1990  

Επίσημη Εφημερίδα αριθ. L 195 της 26/07/1990 σ. 0011 - 0012

***** ΚΑΝΟΝΙΣΜΟΣ (ΕΟΚ) αριθ. 2133/90 ΤΗΣ ΕΠΙΤΡΟΠΗΣ  της 25ης Ιουλίου 1990  για τον καθορισμό των τιμών βάσει της αγοράς των μήλων κατά συνέπεια της νομισματικής επανευθυγράμμισης της 5ης Ιανουαρίου 1990  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουλίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 6 παράγραφος 3,  Εκτιμώντας:  ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 για τον καθορισμό του συντελεστή μειώσεως των γεωργικών τιμών της περιόδου εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990, και για τροποποίηση των τιμών και των ποσών που καθορίζονται σε Ecu για την περίοδο αυτή (3) καθόρισε τον κατάλογο των τιμών και των ποσών του τομέα οπωροκηπευτικών που πολλαπλασιάζονται με το συντελεστή 1,001712 στα πλαίσια του καθεστώτος της αυτόματης κατάργησης των αρνητικών νομισματικών αποκλίσεων· ότι το άρθρο 3 του κανονισμού (ΕΟΚ) αριθ. 784/90 προβλέπει να προσδιοριστεί η μείωση που προκύπτει, ιδίως, για τις τιμές και τα ποσά που καθορίζονται σε Ecu από το Συμβούλιο για την περίοδο εμπορίας 1990/91 και να καθοριστεί η αξία των τιμών αυτών και των μειωμένων ποσών·  ότι, για την περίοδο 1990/91, η τιμή βάσης και η τιμή αγοράς των μήλων καθορίστηκαν από τον κανονισμό (ΕΟΚ) αριθ. 1194/90 του Συμβουλίου (4)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι τιμές βάσης και αγοράς των μήλων που καθορίζονται σε Ecu από το Συμβούλιο για την περίοδο εμπορίας 1990/91 και μειώνονται σύμφωνα με το άρθρο 2 του κανονισμού (ΕΟΚ) αριθ. 784/90, είναι αυτές που αναφέρονται στο παράρτημα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 83 της 30. 3. 1990, σ. 102.  (4) ΕΕ αριθ. L 119 της 11. 5. 1990, σ. 46.  ΠΑΡΑΡΤΗΜΑ  ΜΗΛΑ  (εκτός από τα μήλα για την παρασκευή μηλίτη)  για την περίοδο από 1ης Αυγούστου 1990 έως 31 Μαΐου 1991  (σε Ecu/100 kg καθαρού βάρους)  1.2,3.4,5 //  //  //  //  // Τιμή βάσης   // Τιμή αγοράς  1.2.3.4.5 //  // Κοινότητα  των Δέκα   // Ισπανία   // Κοινότητα  των Δέκα   // Ισπανία   //    //   //   //   //  // Αύγουστος   // 26,46   // 19,02   // 13,48   // 9,70  // Σεπτέμβριος   // 26,46   // 19,02   // 13,48   // 9,70  // Οκτώβριος   // 26,46   // 19,02   // 13,60   // 9,78  // Νοέμβριος   // 27,17   // 19,49   // 14,03   // 10,06  // Δεκέμβριος   // 29,56   // 21,05   // 15,14   // 10,79  // Ιανουάριος έως Μάιος   // 31,96   // 22,63   // 16,24  // 11,51   //    //   //   //   //  Οι τιμές αυτές αναφέρονται:  - στα μήλα των ποικιλιών Reine des reinettes και Verde Doncella, της ποιοτικής κατηγορίας Ι, μεγέθους ίσου ή μεγαλύτερου από 65 χιλιοστόμετρα,  - στα μήλα των ποικιλιών Delicious Pilafa, Golden Delicious, James Grieve, Red Delicious, Reinette grise du Canada και Starking Delicious, της ποιοτικής κατηγορίας Ι, μεγέθους ίσου ή μεγαλύτερου από 70 χιλιοστόμετρα,  που παρουσιάζονται σε συσκευασία. Δεν περιλαμβάνουν την επίπτωση του κόστους συσκευασίας με την οποία παρουσιάζεται το προϊόν.